b'\n_START_ARTICLE_\nKarmen Dereani\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini slovenskega zdravnika Ernesta Dereanija. Medicino je \xc5\xa1tudirala na MF v Ljubljani in Zagrebu in tu tudi doktorirala (1935). Po kon\xc4\x8danem sta\xc5\xbeu je bila volonterka na o\xc4\x8desnem oddelku ljubljanske bolni\xc5\xa1nice ter od 1938 tam tudi stalno zaposlena. Specialisti\xc4\x8dni izpit je opravila 1940. Na katedri za oftalmologijo ljubljanske Medicinske fakultete je bila 1945 izvoljena za asistentko, 1955 za docentko in 1965 za izredno profesorico. Strokovno se je izpolnjevala na zagreb\xc5\xa1ki in drugih evropskih klinikah. Na njeno pobudo je bil 1965 pri O\xc4\x8desni kliniki ustanovljen oddelek za zdravljenje slabovidnih in \xc5\xa1kile\xc4\x8dih otrok, prvi tovrstni v Jugoslaviji. Od 1959 do 1972 je bila predstojnica O\xc4\x8desne klinike v Ljubljani. Objavila je ve\xc4\x8d znanstvenih, strokovnih in poljudnoznanstvenih sestavkov.'